title: Mosoul
text: Mosoul (arabeg : الموصل‎‎ El-Mōṣul; sirieg : ܡܘܨܠ‎, Māwṣil) zo ur gêr e norzh Irak, 400 km eus Baghdad.
  War glann dehoù ar stêr Digris e oa ar gêr hen, a oa enebet ouzh Ninive ("Ninweh") a oa war ar glann gleiz. Hiziv, gant kresk ar c'hêriekadur, en em led kêr Vosoul war daou ribl ar stêr. Eil kêr brashañ bro Irak eo hiziv-an-deiz.
  
  Istor 
  
  Kement ha "lec'h liammañ", "lec'h unaniñ" e talvez Mōṣul ha Māwṣil, rak eno e veze listri oc'h ober modedone etre div c'hlann ar stêr a-raok ma vefe bet savet ur pont. Abalamour d'he lec'hiadur e voe kêr ul lec'h emgann pouezus etre an nerzhioù a felle dezho bezañ mistri war Irak. 
  Al-Faiha ("ar baradoz"), Al-Khaḍrah ("ar gwer") pe Al-Hadbah ("an dosenn") eo lesanvioù Mōṣul er bed arabek. Raloc'h e kaver an termenadurioù "Perlezenn an norzh" pe "Kêr ar milion a soudarded".
  
  Emgannoù 
  Meur a emgann drastus zo bet e kêr Vosoul pe tro-dro.
  
  Krennamzer 
   Emgann Mosoul (1107) ; Kilij Arslan I eus ar re Seldjoukid a aloubas kêr.
  
  Aloubadeg Irak 2003 
   Emgann Mosoul (2004), emgann e-kerzh Brezel Irak.
   Argadenn Mosoul (2008), ul lodenn eus Kampagn Ninawa.
  
  Brezel-diabarzh Irak 
  E-pad brezel diabarzh Irak (2014-2016) a-enep ar Stad Islamek :
   Kouezhadenn Mosoul, emgann e miz Even 2014 pa voe aloubet kêr gant ar Stad Islamek ;
   Argadenn Mosoul (2015), argadennn evit adkemer kêr digant ar Stad Islamek ;
   Argadenn Mosoul (2016), argadenn evit adkemer kêr digant ar Stad Islamek adarre ;
   Emgann Mosoul (2016), tagadenn-veur war Vosoul evit adkemer kêr, boulc'het d'ar 16 a viz Here 2016
  
  Tud anavezet 
   Kilij Arslan, sultan emzisklêriet.
  
  Kêrioù Irak
  Mosoul